Diari Oficial de la Generalitat Valenciana


Sumari del DOGV 8886, del 19-08-2020 (2020/6706)

RESOLUCIÓ de 6 d'agost de 2020, de la Direcció General d'Investigació i Alta Inspecció Sanitària, per la qual es modifica l'autorització sanitària i es renova l'oferta assistencial de reproducció humana assistida, al centre UFEAL (Unitat de Fertilitat d'Almoradí).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8886

Data del DOGV
:   19-08-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/6706


Data del document
:   06-08-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 6 d'agost de 2020, de la Direcció General d'Investigació i Alta Inspecció Sanitària, per la qual es modifica l'autorització sanitària i es renova l'oferta assistencial de reproducció humana assistida, al centre UFEAL (Unitat de Fertilitat d'Almoradí). [2020/6706]  
Miguel Ángel Fernández Pérez va presentar una sol·licitud de renovació d'autorització sanitària per a banc d'embrions i banc d'oòcits, i de modificació per a l'ampliació de diagnòstic genètic preimplantacional, canvi de titularitat i de denominació; per al centre UFEAL (Unitat de Fertilitat d'Almoradí-Alacant) amb data 27 de juliol de 2018.   
  
La Direcció General d'Assistència Sanitària, el director del Programa de Trasplantaments de la Comunitat Valenciana i la Inspecció informen favorablement.  
  
Fonaments Jurídics  
1. La Direcció General d'Investigació i Alta Inspecció Sanitària de la Conselleria de Sanitat Universal i Salut Pública és competent per a resoldre en virtut del que es disposa per l'Ordre de 26 de febrer de 2008 del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual estableix les autoritzacions sanitàries i actualitza, crea i organitza els registres d'ordenació sanitària de la Conselleria de Sanitat, i el Decret 105/2019, de 5 de juliol, del Consell, pel qual s'estableix l'estructura orgànica de la Presidència i de les conselleries de la Generalitat.  
2. Es compleix el que s'estableix en el Reial decret 413/1996, d'1 de març, pel qual s'estableixen els requisits tècnics i funcionals precisos per a l'autorització i homologació dels centres i serveis sanitaris relacionats amb les tècniques de reproducció humana assistida; en la Llei 14/2006, de 26 de maig, sobre tècniques de reproducció humana assistida; en el Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i s'aproven les normes de coordinació i funcionament per al seu ús en humans, i en l'Ordre de 26 de febrer de 2008, del conseller de Sanitat.  
Vistos els antecedents de fet, els preceptes legals esmentats i els altres que s'hi apliquen, resolc concedir l'autorització sanitària per un període de quatre anys per a les activitats de:   
- banc d'embrions,  
- banc d'ovòcits,  
- inseminació artificial,  
- fecundació in vitro,  
- laboratori de semen per a capacitació espermàtica,   
- recuperació d'oòcits,  
- diagnòstic genètic preimplantacional,  
i autoritzar el canvi de titular de centre (BIOFIV LAB SLP) i el canvi de denominació (NOVAFERTILITY).  
   
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la revisió o, fins i tot, a la revocació de l'autorització si les modificacions suposen una alteració substancial de les circumstàncies que van justificar-ne la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució es notifica als interessats, amb l'advertiment que no esgota la via administrativa i contra aquesta poden interposar un recurs d'alçada, davant la Secretaria Autonòmica d'Eficiència i Tecnologia Sanitària, en el termini d'un mes comptat a partir de l'endemà de la data de notificació.  
  
València, 6 d'agost de 2020.- El director general d'Investigació i Alta Inspecció Sanitària. Javier Santos Burgos Muñoz.